Document ID: 32010R0629
Publication Date: 2010-07-16

Title and Content:
KOMISIJAS REGULA (ES) Nr. 629/2010
(2010. gada 16. jūlijs),
ar ko attiecībā uz 2009./2010. tirdzniecības gadu nosaka galīgo atbalsta apjomu par žāvēto rupjo lopbarību
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 90. panta c) punktu saistībā ar 4. pantu,
tā kā:
(1)
Regulas (EK) Nr. 1234/2007 88. panta 1. punktā paredzēts atbalsta apjoms, ko par žāvēto rupjo lopbarību maksā pārstrādātājiem, nepārsniedzot maksimālo garantēto daudzumu, kas noteikts minētās regulas 89. pantā.
(2)
Saskaņā ar Komisijas 2005. gada 7. marta Regulas (EK) Nr. 382/2005, ar ko nosaka piemērošanas kārtību Padomes Regulai (EK) Nr. 1786/2003 par žāvētās rupjās lopbarības tirgus kopīgo organizāciju (2), 33. panta 1. punkta otro daļu dalībvalstis Komisijai ir paziņojušas žāvētās rupjās lopbarības daudzumus, kuriem 2009./2010. tirdzniecības gadam atzītas tiesības uz atbalstu. No šīm sniegtajām ziņām izriet, ka žāvētās rupjās lopbarības maksimālais garantētais daudzums nav pārsniegts.
(3)
Tāpēc saskaņā ar Regulas (EK) Nr. 1234/2007 88. panta 1. punktu noteiktais atbalsts par žāvēto rupjo lopbarību ir EUR 33 par tonnu.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Galīgais atbalsta apjoms par žāvēto rupjo lopbarību 2009./2010. tirdzniecības gadā ir EUR 33 par tonnu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 16. jūlijā

Classification:
Level 1 Categories: 100147
100157
100146
100156
Level 2 Categories: 100185
100258
100257
100250
100196
100245
Level 3 Categories: 13
1258
1277
712
656
2443
All Categories: 13
2173
2962
4854
666
862